FONDUL SOCIAL EUROPEAN

Programul Operaţional Capital Uman 2014-2020

**Axa prioritară 6**: Educație și competențe

**Prioritatea de investiții 10i**: ”Reducerea și prevenirea abandonului școlar timpuriu și promovarea accesului egal la învățământul preșcolar, primar și secundar de calitate, inclusiv la parcursuri de învățare formale, non formale și informale pentru reintegrarea în educație și formare”

**Obiective specifice (O.S.)** : 6.2, 6.3, 6.6

**Titlul proiectului:** „RE-Activ - Reducerea abandonului școlar printr-un set de activități educaționale adaptate la nevoile specifice ale copiilor”

**Contract: POCU/74/6/18/106957**

**Beneficiar:** Inspectoratul Școlar Județean Argeș.

**Parteneri:** P1 - Casa Corpului Didactic Argeș

**Predarea noțiunilor gramaticale cu ajutorul imaginilor**

Predarea noțiunilor gramaticale la ciclul primar nu este o sarcină ușoare pentru profesorii de limbi străine, fapt pentru care,acestea ar trebui însoțite de imagini, pentru o mai bună înțelegere și memorare din partea elevilor.

Pentu nivelul începători, clasa a III-a, profesorul poate să propună diferite tipuri de imagini:de exemplu, fișă cu imaginea unui soare (câte una pentru fiecare copil) ori fotografii ale copiilor cu ei înșiși. Scopul este recunoașterea caracteristicile și punctele forte ale elevului, dezvoltarea încrederii în capacitatea sa de a învăța, dezvoltarea stimei de sine dar și creearea unei atmosfere socio-afective potrivită pentru învățare.

Cu ajutorul unei asemenea abordări, se pot preda diferite noțiuni de gramatică, cum ar fi: verbul ”*to be*”, verbul ‘’*can*’’ - pentru exprimarea capacității/abilității,verbul *’’have got*’’ sau diferite adjective folosite pentru face descrieri fizice sau morale.

 Această activitate poate fi potrivită pentru un profesor care nu a mai predat la o anumită clasă și nu își cunoaște încă elevii. Când acesta întâlnește o nouă clasă, le poate cere copiilor înainte de lecție, să aducă mici fotografii cu ei înșiși. Pentru a pregăti introducerea în tema lecției, profesorul le spune copiilor că știe ce clasă de copii mari și talentați sunt și le cere acestora, individual, să se gândească la punctele lor forte. Profesorul oferă câteva exemple, astfel încât elevii să nu fie confuzi.

 De exemplu: *Sunt amabil.*

 De exemplu: *Muncesc din greu.*

 De exemplu: *Iubesc animalele.*

 De exemplu: *Încerc sa fac tot posibilul.*

De exemplu: *Sunt bun la desen.*

De exemplu: *Pot cânta la pian*.

 Profesorul da citire propozițiilor, iar apoi, fie desenează un soare cu cinci raze pe tablă, fie împarte elevilor fișe conținând soarele deja desenat. Explicând copiilor că ar trebui fie să-și deseneze imaginea fie să își pună fotografia în centrul soarelui, profesorul scrie diferite propoziții despre punctele lor tari pe cele cinci raze.

La final, elevii grupați în perechi, își compară razele de soare. Alternativ, acestea pot fi distribuite în clasă, astfel încât, cât mai mulți elevi să poată citi ceea ce a scris fiecare. Desenele sau fișele conținând razele de soare pot fi apoi afișate pentru mai mult timp în sala de clasă, știut fiind că, în timpul pauzelor, elevii de vârste mici obișnuiesc să acorde atenție mesajelor afișate în apopierea lor.

Toate aceste activități sunt un mod vizual dar și practic de a încuraja copii să observe modele în ordinea cuvintelor sau sensul cuvintelor, iar imaginile utilizate ajută la transformarea modelului în ceva memorabil.

Ceea ce trebuie să rețină profesorul este că elevii vor avea nevoie de multă practică pentru a le permite să încorporeze aceste modele în mod natural sau automat în propria lor vorbire.

În plus, acest tip de activități îi încurajează pe copii să se simtă bine cu ei înșiși dar și unii cu alții. Stima de sine și încrederea în propriile abilități sunt o bază vitală pentru învățarea copiilor. Cu elevi mai mari, utilizarea categoriilor de cuvinte poate contribui, de asemenea, la consolidarea relației dintre diferitele cunoștințe anterioare și îi poate ajuta pe aceștia să le folosească în mod adecvat, de exemplu, atunci când descriu activitățile și rutinele lor de zi cu zi.

BIBLIOGRAFIE

1. Canning-Wilson, C. (1998) ‘Visual support and language teaching’. *TESOL Arabia News*, Vol. 5

2. Grigoroiu, Gabriela. *An English Language Teacher Reader*. Reprografia Universitatii din Craiova 2000, vol. II

3. Read, Carol. 500 Activities for the Primary Classroom. Macmillan Books for Teachers 2008

4. Richards Jack, *Communicative Language Teaching*, 2008